《马兰峪即事》
清代·张之万

阴雨连宵喜放晴，山间小住有余清。汲泉瀹茗松枝火，买蟹供餐菊瓣羹。

稚子嬉游牵鼠至，贫家生计藉蜂营。今年是处犹丰乐，入夜还闻箫鼓声。

作者简介：（1811—1897）直隶南皮人，字子青。张之洞兄。道光二十七年进士。同治间署河南巡抚，督军拒捻军、太平军各部。移督漕运，助淮军堵截赖文光部。历江苏巡抚、浙闽总督。光绪中官至东阁大学士。卒谥文达。